শর্মিষ্ঠা পানোলির গ্রেফতারিতে তীব্র প্রতিক্রিয়া বার কাউন্সিলের, অবিলম্বে মুক্তির দাবি

ওয়েবডেস্ক- শর্মিষ্ঠা পানোলিকে (Sharmistha Panoli) পশ্চিমবঙ্গ পুলিশের গ্রেফতারির বিরুদ্ধে তীব্র প্রতিক্রিয়া জানাল বার কাউন্সিল অফ ইন্ডিয়া ( Bar Council Of India)। বার কাউন্সিলের চেয়ারম্যান মান্নান কুমার মিশ্র (Bar Council Chairman Mannan Kumar Mishra) অবিলম্বে ধৃতের মুক্তির দাবি জানিয়েছেন।

অপারেশন সিন্দুরের পরিপ্রেক্ষিতে সমাজমাধ্যমে ধৃতের পোস্ট নিয়ে তীব্র প্রতিক্রিয়া। ভিডিওটি সম্পর্কে তীব্র প্রতিবাদী প্রতিক্রিয়ার জেরে তা সমাজ মাধ্যম থেকে মুছে ফেলে সেখানেই ক্ষমাপ্রার্থনা ১৯ বছরের আইন শিক্ষার্থীর। তারপরেও গুরুগ্রাম থেকে ওই শিক্ষার্থীকে গ্রেফতার করে ট্রানজিট রিমান্ডে কলকাতায় আনা হয়। ৩১ মে আলিপুর আদালতে ধৃতকে পুলিশ হেফাজতে চাওয়া হলেও আদালত ১৪ দিনের জন্য জেল হেফাজতে পাঠায়।

নিজ বক্তব্যে ভুল শব্দ চয়নের জন্য কাউকে ধর্মবিদ্বেষী বলে দাগিয়ে দেওয়া যায় না। যেখানে সরকারি আনুকূল্যে বিশেষ শ্রেণী অন্য সম্প্রদায়ের উপর হামলা চালালেও আইনের আওতায় আসে না, সেখানে একজন আইনের ছাত্রীকে বলির পাঁঠা করা বিবেকহীনতা। গণতন্ত্রে প্রয়োজন নিরপেক্ষতা, সংযম এবং সকলের অধিকার সুরক্ষিত রাখার চেষ্টা। নির্বাচিত কারোর বিরুদ্ধে প্রতিহিংসা এবং আক্রোশ ফলানো নয়, এইভাবেই লিখিত বিবৃতিতে অভিমত দিয়েছেন কাউন্সিলের চেয়ারম্যান মান্নান।

আরও পড়ুন- ক্ষমতা থাকলে রিগিং ছাড়া ভোট করিয়ে দেখান, শাহী হুঙ্কার

বার কাউন্সিলের চেয়ারম্যান মান্নান কুমার মিশ্র তার আবেদনে জানিয়েছেন, এই পরিপ্রেক্ষিতে পশ্চিমবঙ্গ সরকারের প্রতি আমার আবেদন, পুলিশ অবিলম্বে এমন ভয়ঙ্কর রাস্তা পরিত্যাগ করুক। যেখানে নির্বাচিত কণ্ঠস্বরকে লক্ষ্যবস্তু না করে সকলের জন্য সমান আইনি ব্যবস্থা প্রয়োগ করা হবে। অবিলম্বে শর্মিষ্ঠাকে মুক্তি দিয়ে নিরপেক্ষ ও অবাধ ট্রায়াল বা শুনানির ব্যবস্থা করা হোক। যেখানে কোনও দ্বিচারিতা থাকবে না। শর্মিষ্ঠা যেহেতু ইতিমধ্যেই ক্ষমাপ্রার্থনা করেছেন, তাই অভিমত ও বক্তব্য প্রকাশের স্বাধীনতার অধিকারকে রাজ্য সরকার যেন উড়িয়ে না দেয়। মন্তব্য সহ ঘটনাটিকে রাজনৈতিক বলে উল্লেখ মান্নানের।

কে এই শর্মিষ্ঠা পানোলি

শর্মিষ্ঠা পানোলি পুনে ল ইউনিভার্সিটির আইনের ছাত্রী। অপারেশন সিঁদুর নিয়ে সম্প্রতি একটি ভিডিয়ো পোস্ট করেন তিনি। তার সেই ভিডিয়ো নিয়ে বিতর্ক ছড়ায়। ওই ভিডিয়োতে একাধিক বলি অভিনেতাকে নিশানা করে মন্তব্য করেন তিনি। শর্মিষ্ঠা পানোলির ওই পোস্ট নিয়ে উত্তেজনা ছড়াঊ মিডিয়ায়। গ্রেফতার হন ইনস্টাগ্রাম ইনফ্লুয়েন্সার শর্মিষ্ঠা পানোলি। গুরুগ্রাম থেকে তাঁকে গ্রেফতার করে কলকাতা পুলিশ।

দেখুন আরও খবর-